Die uitdrukking ‘underdog’ word dikwels in sport gebruik. Dit het sy ontstaan in die 19de eeu gehad, gedurende ’n era toe hondegevegte ’n toeskouersport in Amerika en Brittanje was. Toe is daar na die hond wat gewen het, as die ‘top dog’ verwys. Die hond wat verloor het, was kenmerkend op die grond onder die ander een gedurende die geveg en is die ‘under dog’ genoem. Teenswoordig is die uitdrukking so algemeen dat dit eenvoudig een woord geword het: ‘underdog’.